Efter 24 år i kommunalpolitik takker 1. viceborgmester Bjarne Kvist af fra byrådet i Frederikshavn Kommune, og tirsdag var han udpeget til at starte valghandlingen i Danmarks nordligste valgsted.

- Der er nervøsitet hos rigtig mange, men jeg er er en af dem, der kan stå rimelig afslappet i dag. Sådan lød startsalutten, da en af Frederikshavn Kommunes mest erfarne byrådspolitikere Bjarne Kvist (S) åbnede valghandlingen i Skagen Kultur- og Fritidscenter. Han stiller nemlig ikke op til valget denne gang, og det er en velovervejet beslutning,  lød det fra Bjarne Kvist til TV2 Nord, inden han trådte frem og åbnede valget. - Det er lidt specielt at stå her i dag, men jeg er helt afklaret og har ikke fortrudt, sagde han. Ved ikke hvor mange gange Den rutinerede socialdemokrat har ikke tal på, hvor mange gange, han har været med i forbindelse med valghandlinger. - Men jeg har været med alle gangene: kommunalvalg, folketingsvalg, folkeafstemninger og Europavalg, siger Bjarne Kvist, der denne gang har fået æren af at åbne valghandlingen i Skagen. - Det har jeg fint med. Jeg er jo stadig byrådsmedlem, lyder det fra Bjarne Kvist, umiddelbart inden han stillede sig op for de fremmødte og erklærede valghandlingen for åbnet. - Klokken er nu otte, og jeg har fået den dejlige opgave at byde velkommen til demokratiets festdag, lød det fra den rutinerede socialdemokrat, der har været med i kommunalpolitik i 24 år. Jeg glæder mig alligevel til en lang og spændende dag, og ønsker jer en god dag allesammen, lød det fra Bjarne Kvist. Mere tid med familien Når dagen er overstået, venter der Bjarne Kvist endnu en god måneds tid som byrådspolitiker i Frederikshavn Kommune. Hvad der derefter skal ske, må tiden vise, men han ved allerede, hvad kalenderen skal fyldes. - Jeg er lige blevet 70 år. Nu vil jeg bruge resten af livet med min kone, mine børn og mine børnebørn, siger Bjarne Kvist. Se video i top pen af denne artikel med Bjarne Kvist, der åbner valget i Skagen.